ศูนย์เรื่องราวร้องทุกข์ ประสานมาเพื่อรับทราบเป็นข้อมูล กรณีประชาชนได้เสนอความเห็นผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล เรื่อง นร02670012229
ขอเสนอความคิดเห็นเกี่ยวกับการจัดระเบียบการต่อคิวเพื่อเข้าเครื่องเล่น บริเวณพิพิธภัณฑ์เด็กกรุงเทพมหานครแห่งที่ 1 (จตุจักร)  แขวงจตุจักร เขตจตุจักร กรุงเทพมหานคร  เนื่องจากประชาชนแจ้งว่าเมื่อวันที่ 24 มีนาคม 2567 เวลาประมาณ 12.00 น. ประชาชนได้เดินทางไปที่พิพิธภัณฑ์ดังกล่าว โดยเหล่าผู้ปกครองและเด็กที่เข้าไปเล่นเครื่องเล่น ต่างยืนต่อแถวเพื่อเข้าเล่นเครื่องเล่น โดยเครื่องเล่น จะมีการเปิดให้เล่นเป็นรอบ ๆ รอบละ 15 คน ประชาชนได้ไปยืนต่อแถว เป็นระยะเวลาประมาณ 2 ชั่วโมง โดยในระหว่างที่ยืนรอ ประชาชนไม่พบเห็นพนักงานหรือเจ้าหน้าที่มาดูแลเลย เมื่อใกล้ถึงเวลาให้เปิดจองคิวเครื่องเล่น จึงได้มีเจ้าหน้าที่เดินออกมา ปรากฏว่าพอถึงคิวของประชาชน จำนวนผู้เข้าเล่นเครื่องเล่นได้ครบจำนวนผู้เล่น 15 คนพอดี ทำให้บุตรหลานของประชาชนไม่สามารถที่จะเล่นเครื่องเล่นดังกล่าวได้ และต้องยืนรอเช่นนั้นไปอีกประมาณ 1 ชั่วโมง ประชาชนแจ้งว่า ในระหว่างที่ยืนรอ ไม่สามารถที่จะไปเดินเล่นเครื่องเล่นอื่นรอได้ ต้องยืนรอเช่นนั้นไปเรื่อย ๆ ซึ่งประชาชนเห็นว่าควรจะมีการจัดการที่ดีกว่านี้ อีกทั้งในบริเวณพิพิธภัณฑ์ ได้มีการระบุเอาไว้ว่าห้ามนำเครื่องดื่มเข้ามา โดยในพิพิธภัณฑ์ไม่มีเครื่องดื่มหรือของกินจำหน่ายอยู่เลย ประชาชนจึงเห็นว่า หากมีการห้ามนำเครื่องดื่มจากด้านนอกเข้ามาในบริเวณพิพิธภัณฑ์ ควรที่จะมีร้านจำหน่ายในพิพิธภัณฑ์ด้วย เนื่องจากเด็กและเยาวชนที่เล่นเครื่องเล่น ย่อมกระหายน้ำอยู่แล้ว ควรที่จะมีการจัดจำหน่ายในบริเวณพิพิธภัณฑ์ อีกทั้งในส่วนของการจัดระเบียบก่อนเข้าเครื่องเล่น ในระหว่างที่เด็กและผู้ปกครองยืนรอต่อคิวเข้าแถว ควรที่จะมีเจ้าหน้าที่มาทำการนับจำนวนเด็กให้ครบ 15 คน แล้วปล่อยเข้าไปเล่นเครื่องเล่น ส่วนเด็กและผู้ปกครองที่เหลือสามารถที่จะเดินไปเล่นเครื่องเล่นอื่นรอได้ ประชาชนเห็นว่า หากมีการจัดระเบียบการต่อคิวเพื่อเข้าเครื่องเล่นตามที่ประชาชนได้เสนอแนะไป อาจจะทำให้เหล่าผู้ปกครองและเด็กไม่ต้องยืนรอเป็นระยะเวลาที่นานเช่นนี้ (ประชาชนประสงค์ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก #ศรท #ศรท1111
#1555 #citydata